
Prema članku 86. stavak 1. Zakona o proračunu (NN 144/21)  „Proračunski korisnik dužan je upravljačkom tijelu, u skladu s aktima kojima je uređen rad proračunskog korisnika, dostaviti prijedlog godišnjeg izvještaja o izvršenju financijskog plana za proteklo razdoblje na usvajanje do 31. ožujka tekuće proračunske godine.“
Prijedlog godišnjeg izvještaja o izvršenju Dječjeg vrtića Škrinjica za razdoblje od 01.01. do 31.12.2025. godine iskazuje realizaciju Financijskog plana za razdoblje od 01.01. do 31.12.2025. godine u skladu sa sadržajem Financijskog plana, propisanog Zakonom o proračunu (NN 144/21) i Pravilnikom o polugodišnjem i godišnjem izvještaju o izvršenju proračuna i financijskog plana (NN 85/23).
Financijski plan Dječjeg vrtića Škrinjica za 2025. godinu donesen je na 7. sjednici Upravnog vijeća Dječjeg vrtića Škrinjica  dana 11. studenoga 2024.  godine te je od strane Općinskog vijeća Općine Vidovec prihvaćen na 32. sjednici održanoj dana 05. prosinca 2025. godine.
U izvještajnom razdoblju donijete su 1. Izmjene i dopune financijskog plana na 14. sjednici Upravnog vijeća Dječjeg vrtića Škrinjica dana 11. lipnja 2025. godine te 2. Izmjene i dopune financijskog plana koje su donijete na 20. sjednici Upravnog vijeća Dječjeg vrtića Škrinjica dana 03. prosinca 2025. godine.
Godišnji izvještaj o izvršenju financijskog plana proračunskog korisnika sadrži opći dio, posebni dio, obrazloženje i posebne izvještaje.
Opći dio godišnjeg izvještaja o izvršenju financijskog plana sadrži:
· Sažetak Računa prihoda i rashoda i Računa financiranja
· Račun prihoda i rashoda i Račun financiranja
Posebni dio godišnjeg izvještaja o izvršenju financijskog plana sadrži:
· Izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.
Obrazloženje se sastoji od:
· Obrazloženja općeg dijela izvještaja o izvršenju
· Obrazloženja posebnog dijela izvještaja o izvršenju
Posebni izvještaji:
· izvještaj o zaduživanju na domaćem i stranom tržištu novca i kapitala
· izvještaj o korištenju sredstava fondova Europske unije
· izvještaj o danim zajmovima i potraživanjima po danim zajmovima
· izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

I. OBRAZLOŽENJE OPĆEG DIJELA IZVJEŠTAJA  O IZVRŠENJU FINANCIJSKOG PLANA DJEČJEG VRTIĆA ŠKRINJICA

· obrazloženje ostvarenja prihoda i rashoda, primitaka i izdataka 

1. PRIHODI POSLOVANJA (6)
	U razdoblju od 01.01.– 31.12.2025. godine, Dječji vrtić Škrinjica ostvario je prihode poslovanja u iznosu od 960.457,52 eura i to kako slijedi:
	-  Tekuće pomoći proračunskim korisnicima iz proračuna koji im nije nadležan u iznosu od  2.834,20 eura ostvareni su 56,68 % u odnosu na planirano. Odnose se na prihode iz državnog proračuna koji su dodijeljeni na temelju Odluke o sufinanciranju programa javnih potreba u području predškolskog odgoja i obrazovanja.
	-  Ostali nespomenuti prihodi – 231.266,57 eura, ostvareni su 81,27 % u odnosu na planirano.
- Tekuće donacije – 210,00 eura, ostvarene su 100,00 % u odnosu na planirano.
	- Prihodi iz nadležnog proračuna za financiranje rashoda poslovanja – 726.146,75 eura, ostvareni su u 90,68 % u odnosu na planirano. Odnose se na prihode iz nadležnog proračuna Općine Vidovec.

U odnosu na navedeno razdoblje prethodne godine vidljivo je povećanje Tekućih pomoći proračunskim korisnicima iz proračuna koji im nije nadležan a odnose se na prihode iz državnog proračuna koji su dodijeljeni na temelju Odluke o sufinanciranju programa javnih potreba u području predškolskog odgoja i obrazovanja. S obzirom da se svake godine dodjeljuju sredstava na temelju Odluke, iznos novčanih sredstava svake godine je drugačiji jer ovisi o broju djece polaznika programa. Također, vidljivo je povećanje Ostalih nespomenutih prihoda zbog upisanog većeg broja djece u mjesecu prosincu 2024. godine (dogradnja Dječjeg vrtića i proširenje za dvije odgojno obrazovne skupine) te  Prihoda iz nadležnog proračuna za financiranje rashoda poslovanja za u odnosno na promatrano razdoblje prethodne godine koji su nastali zbog većih rashoda za zaposlene (usklađenje koeficijenata radnih mjesta).

2. RASHODI POSLOVANJA (3)
	U razdoblju od 01.01. – 31.12.2025. godine Dječji vrtić Škrinjica ostvario je ukupne rashode poslovanja u iznosu od 1.037.227,40 eura, ostvareni su 96,04% u odnosu na planirano.
	- Rashodi za zaposlene – 877.347,02 eura ostvareni su 98,41% u odnosu na planirano, sastoje se od:

                     - plaće (bruto) u iznosu od 706.793,39  eura
                     - ostali rashodi za zaposlene (uskrsnica, božićnica, dar djetetu, naknada za topli      
                       obrok) u iznosu od 66.476,41 eura
                     - doprinosi na plaću u iznosu od 104.077,22 eura
U odnosu na promatrano razdoblje prethodne godine vidljivo je povećanje svih rashoda za zaposlene zbog većeg broja zaposlenih, isplate većih neoporezivih primitaka i povećanja koeficijenata radnih mjesta.
	- Materijalni rashodi – 158.106,04  eura ostvareni su 84,69 % u odnosu na planirano, sastoje se od:
-  naknade troškova zaposlenima u iznosu od 32.967,92 eura ostvareni su 97,24 % u odnosu na planirano (sastoje se od: službena putovanja u iznosu od 2.517,80 eura,  naknade za prijevoz u iznosu od 26.740,35 eura, stručno usavršavanje zaposlenika u iznosu od 3.632,27 eura i ostalih naknada troškova zaposlenima u iznosu od 77,00 eura)
- rashoda za materijal i energiju u iznosu od 93.235,95 eura, ostvareni su 80,40% u odnosu na planirano (sastoje se od: uredski materijal i ostali materijalni rashodi u iznosu od 10.090,77 eura materijal i sirovine u iznosu od 45.141,88 eura, energija u iznosu od 32.440,59 eura, materijal i dijelovi za tekuće i investicijsko održavanje u iznosu od 859,14 eura, sitni inventar u iznosu od 4.199,57 eura, službena, radna i zaštitna odjeća i obuća u iznosu od 504,00 eura)
 - rashoda za usluge u iznosu od 25.550,03 eura ostvareni su 88,37 % u odnosu na planirano (sastoje se od: usluga telefona, pošte i prijevoza u iznosu od 1.325,28 eura, usluge tekućeg i investicijskog održavanja u iznosu od 7.820,35 eura, usluge promidžbe i informiranja u iznosu od 1.335,75 eura, komunalne usluge u iznosu od 6.688,91 eura, zdravstvene i veterinarske usluge u iznosu od 1.512,12 eura,  intelektualne i osobne usluge u iznosu od 981,90 eura,  računalne usluge u iznosu od 843,04 eura i ostale usluge u iznosu od 5.042,68 eura).
- ostalih nespomenutih rashoda poslovanja u iznosu od 6.352,14 eura ostvareni su 80,41% u odnosu na planirano (sastoje se od: naknade za rad predstavničkih i izvršnih tijela, povjerenstva i slično u iznosu od 1.659,17 eura, premija osiguranja u iznosu od 1.032,64 eura, reprezentacija u iznosu od 136,01 eura, pristojbe i naknade u iznosu od 1.682,36 eura, ostali nespomenuti rashodi poslovanja u iznosu od 1.841,96 eura)
	- Financijski rashodi – 1.774,34 eura ostvareni su 95,91% u odnosu na planirano, a odnose se na bankovne usluge i usluge platnog prometa u iznosu od 1.577,92 eura te na zatezne kamate u iznosu od 196,42 eura.



3. RASHODI ZA NABAVU NEFINANCIJSKE IMOVINE (4)
U razdoblju od 01.01. do 31.12.2025. godine rashodi za nabavu nefinancijske imovine iznose 4.734,09  eura,  ostvareni su 72,83% u odnosu na planirano i to kako slijedi:
	- Rashodi za nabavu proizvedene dugotrajne imovine – 4.734,09eura, a odnosi se na nabavu postrojenja i opreme te ulaganja u računalne programe.

· obrazloženje prenesenog manjka

Ukupni prihodi i primici  iznose 960.457,52 eura,  dok ukupni rashodi i izdaci iznose 1.041.961,49 eura. U odnosu na razdoblje prethodne godine vidljivo je povećanje i prihoda i rashoda do kojeg je došlo zbog dogradnje Dječjeg vrtića Škrinjica i proširenja kapaciteta za dvije odgojno obrazovne skupine.
Razlika između ukupnih prihoda i primitaka te rashoda i izdataka daje manjak u iznosu od 81.503,97 eura. Važno je napomenuti da je iznos od 75.637,94 eura metodološki manjak i odnosi se na plaću za 12. mjesec 2025. godine, te je nastao uslijed ukidanja kontinuiranih rashoda poslovanja (podskupina 193).
Na dan 31.12.2025. godine s uključenim manjkom iz prethodnih godina u iznosu od 9.248,72 eura ukupni manjak iznosi 90.752,69 eura.
U svrhu uravnoteženja Financijskog plana, nakon uključivanja manjka nastavit će se s daljnjim poduzimanjem svih mjera za pravodobno prikupljanje i ostvarenje prihoda, uz maksimalno poštivanje načela ekonomičnosti i učinkovitosti prilikom trošenja proračunskih sredstava, a kako bi ostvareni prihodi bili dostatni za pokriće dijela prenesenog manjka u iznosu od 90.752,69 eura te rashoda i izdataka u skladu s definiranom dinamikom.

STANJE NOVAČNIH SREDSTAVA NA RAČUNU PRORAČUNSKOG KORISNIKA NA POČETKU I NA KRAJU PRORAČUNSKE GODINE
Ukupno stanje na računu i blagajni s danom 01.01.2025.  godine iznosi 898,76 eura.
S obzirom na odluku Općinskog vijeća Općine Vidovec o uvođenju riznice Općine Vidovec, žiro račun Dječjeg vrtića Škrinjica je zatvoren s danom 31.12.2025. godine te su sredstva zatečena na računu  (iznos od 396,92 eura) prebačena na žiro račun Općine Vidovec.
Na dan 31.12.2025. godine stanje na računu Dječjeg vrtića Škrinjica i u blagajni iznosi 0,00 eura.

II. OBRAZLOŽENJE POSEBNOG DIJELA IZVJEŠTAJA  O IZVRŠENJU FINANCIJSKOG PLANA DJEČJEG VRTIĆA ŠKRINJICA

U Dječjem vrtiću Škrinjica u 2025. godini nastavili su se provoditi kraći programi: kraći program engleskog jezika, kraći kineziološki program i kraći kineziološki program - šah. Navedeni programi provode se tokom 8 mjeseci odnosno od mjeseca listopada do mjeseca svibnja. Od rujna 2025. godine u Dječjem vrtiću Škrinjica, odgojno-obrazovnoj skupini Leptirići provodi se Integrirani katolički program. Navedeni programi su verificirani od strane Ministarstva znanosti, obrazovanja i mladih. Izračuni potrebnih sredstva za provođenje  programa zasnivaju se na broju upisane djece i na temelju komunikacije s odgojiteljima  koji provode kraće programe.

Dječji vrtić Škrinjica svojim programima  realizira zadatke s ciljem stalnog podizanja kvalitete rada djece predškolske dobi. Cjelokupni rad se odvija usklađen s razvojnim mogućnostima i potrebama djece. Najvažniji i najrelevantniji pokazatelj uspješnosti realizacije ciljeva je interes djece za kraće programe.


III. POSEBNI IZVJEŠTAJI
Izvještaj o zaduživanju na domaćem i stranom tržištu novca i kapitala
U navedenom razdoblju Dječji vrtić Škrinjica nije se zaduživao na domaćem i stranom tržištu novca i kapitala.
Izvještaj o korištenju sredstava fondova Europske unije 
U navedenom razdoblju Dječji vrtić Škrinjica nije koristio sredstva fondova Europske unije.
Izvještaj o danim zajmovima i potraživanjima po danim zajmovima
U navedenom razdoblju Dječji vrtić Škrinjica nije imao dane zajmove.
Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova
Na dan 31.12.2025. godine proračunski korisnik Dječji vrtić Škrinjica od nadležnog proračuna potražuje iznos od 396,92 eura (sredstva prebačena na žiro računa – uvođenje Riznice).
Na dan 31.12.2025. Dječji vrtić Škrinjica potražuje 3.273,17 eura od roditelja/skrbnika na temelju izdanih uplatnica.
Stanje obveza  na kraju izvještajnog razdoblja iznosi 93.982,23 eura.
Stanje dospjelih obveza na kraju izvještajnog razdoblja iznosi 9.229,56 eura i odnosi se na obveze za materijalne rashode  u iznosu od 9.223,10 eura, te obveze za financijske rashode u iznosu od 6,46 eura. Najveći dio nepodmirenih dospjelih obveza su obveze za rashode za materijal i usluge te za režije kojima je datum dospijeća u 12. mjesecu što je i vidljivo prema prekoračenju jer sve dospjele obveze su s prekoračenjem od 1 do 60 dana. S obzirom na prekoračenja dugovanja s većim prekoračenjem nema (više od 60 dana) nema. 
Iznos od 84.752,67 eura nedospjelih obveza na kraju izvještajnog razdoblja odnosi se na obveze za rashode poslovanja. Što se tiče iznosa od 84.752,67 eura nedospjelih obveza iznos od 75.637,94 eura predstavlja metodološki manjak i odnosi se na plaću za 12. mjesec 2025. godine koja se isplaćuje u mjesecu siječnju 2026. godine. 
Na dan 31.12.2025. godine Dječji vrtić Škrinjica nije imao potencijalne obveze po osnovi sudskih sporova.

